DA Den Europæiske Unions Tidende C 93/7

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2011/C 93/06

Støtte nr.: XA 143/10

Medlemsstat: Frankrig

Region: Departementet Ain

Støtteordningens betegnelse eller navnet på den virksomhed, der modtager individuel støtte: aides en faveur du remplacement des agriculteurs (Ain)

Retsgrundlag: articles L 1511-2, L 3231-2 et 3232-1 du code général des collectivités territoriales; délibération du Conseil général de l’Ain.

Forventede årlige udgifter til ordningen eller det samlede individuelle støttebeløb: 35 000 EUR

Maksimal støtteintensitet: 50 %

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort identifikationsnummeret for fritagelsesanmodningen på internettet.

Ordningens eller det individuelle støtteprojekts varighed: Indtil senest 31. december 2013

Målet med støtten: Foranstaltningen er omfattet af artikel 15 i forordning (EF) nr. 1857/2006, der omhandler teknisk bistand til landbrugsbedrifter.

»Conseil général« sigter gennem denne foranstaltning på at fremme indførelsen af vikarordninger, således at landbrugserhvervet bliver mere attraktivt for specielt unge mennesker, og det sikres, at der bibeholdes en lønnet beskæftigelse i landbruget.

Med omstruktureringen af bedrifterne er indførelsen af lønmodtagerbegrebet i landbruget blevet en realitet. I 2007 var der 1 147 fastansatte arbejdstagere og 10 forskellige vikarordninger i departementet. Støtten fra departementet tager sigte på at fremme udbredelsen af de eksisterende vikarordninger i landbrugssektoren, således at alle behov dækkes både geografisk og inden for alle grene af landbruget. Med henblik herpå er der under ledelse af »Confédération générale de l’agriculture« taget skridt til at oprette et beskæftigelsescenter og en sammenslutning af arbejdsgivere i departementet. I den forbindelse tilknyttes FDCUMA og de fagforeninger, der allerede har vikarordninger.

Støtten fra departementet ydes på følgende betingelser:

den fastsættes på basis af de faktiske udgifter til afløsere for landbrugeren eller dennes kompagnon eller partner eller landbrugsmedhjælperen under sygdom og ferie

støtten ydes i form af subsidierede tjenesteydelser, dvs. uden direkte betalinger til producenterne

alle støtteberettigede landbrugere i departementet har adgang til ordningen (ansøgernes adgang er ikke betinget af medlemskab af en bestemt sammenslutning eller organisation)

eventuelle bidrag til den pågældende sammenslutnings eller organisations administrationsomkostninger skal være begrænset til omkostningerne i forbindelse med vikarordningen.

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008

bedrifter, der beskæftiger sig med primærproduktion af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Berørt(e) sektor(er): Alle små og mellemstore landbrugsbedrifter i Ain.

Den støttetildelende myndigheds navn og adresse:

Monsieur le président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Websted: http://www.ain.fr/jcms/int_81440/texte-du-regime-g-ain-bue-remplacem-modif-flc

Andre oplysninger: —

Støtte nr.: XA 144/10

Medlemsstat: Frankrig

Region: departementet Ain

Støtteordningens betegnelse eller navnet på den virksomhed, der modtager individuel støtte: aides en appui technique aux coopératives d’utilisation de matériels en commun (CUMA) (Ain).

Retsgrundlag: articles L. 1511-2, L. 3231-2 et 3232-1 du code général des collectivités territoriales, délibération du Conseil général de l’Ain.

Forventede årlige udgifter til ordningen eller det samlede individuelle støttebeløb: 5 000 EUR

Maksimal støtteintensitet: 50 %

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort identifikationsnummeret for fritagelsesanmodningen på internettet.

Ordningens eller det individuelle støtteprojekts varighed: Indtil senest 31. december 2013.

Målet med støtten: Foranstaltningen er omfattet af artikel 15 i forordning (EF) nr. 1857/2006, der omhandler teknisk bistand i landbrugssektoren.

Programmet består i udelukkende at finansiere en del af den tekniske bistand og rådgivning, som departementet ønsker at yde til de 206 andelsmaskinstationer i departementet Ain, således at driften af disse andelsmaskinstationers medlemsbedrifter forbedres.

I den vanskelige situation, landbruget befinder sig i, er en mere rationel udnyttelse af landbrugsmaskinerne og måske også pooling af personaleressourcerne egnede løsninger for bedrifterne til at investere fornuftigt i maskiner og udnytte arbejdskraften mere rationelt.

Den tekniske bistand og rådgivning består i følgende:

teknisk-juridisk bistand, fx til opdatering af andelsmaskinstationernes vedtægter

teknisk bistand vedrørende materiellet, fx rådgivning om det teknisk hensigtsmæssige i at benytte GPS inden for landbruget, at anskaffe nye traktorer eller at skifte til dyrkning med reduceret jordbearbejdning eller direkte såning eller til sprøjtning, hvor der tages miljøhensyn

temaorienterede overvejelser, fx om pooling af høstarbejdet, når maskinstationens medlemmers aktiviteter særlig taler for det, og tilrettelæggelse af uddannelse af andelsmaskinstationernes bestyrelsesmedlemmer og ansatte.

I overensstemmelse med artikel 15, stk. 3, i landbrugsfritagelsesforordningen vil støtten blive ydet i form af subsidierede tjenesteydelser og ikke omfatte direkte betalinger til andelsmaskinstationerne.

Støtteberettigede omkostninger til uddannelsestiltag bliver følgende:

udgifter til tilrettelæggelsen af uddannelsesprogrammet

rejseudgifter for deltagerne.

Støtteberettigede udgifter til rådgivning bliver honorarerne til disse tjenesteydelser. Der bliver ikke ydet støtte til rådgivning, der er af varig eller regelmæssig karakter eller vedrører de normale driftsudgifter.

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008

bedrifter, der beskæftiger sig med primærproduktion af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Berørt(e) sektor(er): alle departementets andelsmaskinstationer

Den støttetildelende myndigheds navn og adresse:

Monsieur le président du Conseil général de l’Ain Direction de l’aménagement du territoire et de l’économie 45 avenue Alsace-Lorraine 01000 Bourg en Bresse FRANCE

Websted: http://www.ain.fr/upload/docs/application/msword/2010-07/g_ain_bue_cuma.doc

Andre oplysninger: —

Støtte nr.: XA 156/10

Medlemsstat: Frankrig

Region: departementet Mosel

Støtteordningens betegnelse eller navnet på den virksomhed, der modtager individuel støtte: aides aux investissements pour le développement de l’utilisation des énergies renouvelables, des bioénergies et des économies d'énergies dans le secteur agricole.

Retsgrundlag: Articles L 1511-2 et L 1511-5 du code général des collectivités territoriales

Projet de délibération du Conseil général de la Moselle

Forventede årlige udgifter til ordningen eller det samlede individuelle støttebeløb: Maksimalt 270 000 EUR i henhold til behov og budgetmidler.

Maksimal støtteintensitet: Støttebeløbet må ikke overstige den maksimale støtteintensitet for den godkendte støtte, nemlig 40 % af de støtteberettigede investeringer i ikke-ugunstigt stillede regioner og 50 % i ugunstigt stillede regioner (forhøjet med 10 % for unge landbrugere).

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside og med forbehold for de tilhørende budgetmidler.

Ordningens eller det individuelle støtteprojekts varighed: Tre år efter Kommissionens kvittering for modtagelsen (med forbehold for budgetmidler).

Målet med støtten: Denne støtte ydes i henhold til bestemmelserne i artikel 4 i forordning (EF) nr. 1857/2006 af 15. december 2006 og overholder alle de regler, der fastsættes heri.

Formålet er at udskifte de oprindelige ikke-vedvarende energikilder med produktionssystemer baseret på vedvarende energikilder og bioenergi og forbedre energiydeevnen i de systemer i landbrugsbedrifter, der varetager bedriftens normale funktioner, samtidig med at drivhusgasemissionerne nedbringes, og uden at den fremstillede energi sælges. Den således fremstillede energi vil blive anvendt af landbrugsbedrifterne i deres egen landbrugsproduktion.

Nedenstående investeringer i kvalitetsforbedring, bevarelse og forbedring af det naturlige miljø er støtteberettigede.

Mønsterprojekter, der udviser positive miljøvirkninger og bidrager væsentligt til bekæmpelsen af drivhusgasemissionerne (højst 20 000 EUR i støtte).

a) varmegenvinding over mælketank til fremstilling af varmt brugsvand

b) for-køling af mælk

c) vakuumpumpe i malkemaskinen og tilhørende energispareudstyr.

a) »luft-jord« eller »canadisk brønd«

b) »luft-luft« eller tostrømsvarmeveksler.

Byg-selv-arbejder udgør ikke en støtteberettiget investering. Arbejderne kan dog udføres af ansøgeren selv, men i så fald er det kun udgifterne til materialer og udstyr, der indgår i beregningen af støttebeløbet.

Endvidere er støtten forbeholdt:

bedrifter, der kan betragtes som små eller mellemstore virksomheder som defineret i EU-retten (jf. bilag I til Kommissionens forordning (EF) nr. 800/2008 af 6. august 2008, EUT L 214 af 9.8.2008)

bedrifter, der er aktive inden for primærproduktionen af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Berørt(e) sektor(er): Alle landbrugsbedrifter, som udøver deres aktiviteter på departementet Mosels område.

Den støttetildelende myndigheds navn og adresse:

Monsieur le président du Conseil général de la Moselle Direction de l'environnement et de l'aménagement du territoire Division de l'environnement et de l'espace rural (SAEN) Hôtel du département 1 rue du Pont Moreau BP 11096 57036 Metz Cedex 1 FRANCE

Websted: http://www.cg57.fr/SiteCollectionDocuments/LaMoselleEtVous/Agriculture/FichesUE/developpement_utilisation_energies_renouvelables.pdf

Andre oplysninger: Støttens størrelse kan reduceres, hvis andre offentlige finansieringskilder yder støtte.

Støtten er forbeholdt landbrugere, der ikke har fået lignende støtte i de fem forudgående år, bortset fra dem, hvor de tidligere sager er afsluttet.

Støtte nr.: XA 168/10

Medlemsstat: Frankrig

Region: département des Hautes-Pyrénées

Støtteordningens betegnelse eller navnet på den virksomhed, der modtager individuel støtte: aides du département des Hautes-Pyrénées en faveur de la lutte contre les maladies des animaux.

Retsgrundlag: Articles L 1511 et suivants du code général des collectivités territoriales

Délibération du Conseil général des Hautes-Pyrénées

Forventede årlige udgifter til ordningen eller det samlede individuelle støttebeløb: 142 000 EUR

Maksimal støtteintensitet: 100 % inden for de lofter, der er fastsat i artikel 10 i Kommissionens forordning (EF) nr. 1857/2006.

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside.

Ordningens eller det individuelle støtteprojekts varighed: Indtil den 31. december 2013

Målet med støtten: Støtten er baseret på artikel 10 i Kommissionens forordning (EF) nr. 1857/2006. Målet er at garantere en bedre folkesundhed ved at forbedre besætningernes sundhedskvalitet i overensstemmelse med den epidemiologiske overvågning og planerne for sygdomsforebyggelse blandt dyr, som den franske stat har iværksat.

I departementet Hautes-Pyrénées, der er kendetegnet ved bjergområder, skal sundhedsbeskyttelsen af besætningerne tilpasses sommerperiodens græsningsskifte. Den gennemføres ved, at Conseil général påtager sig en del af følgende udgifter:

prøvetagninger og analyser i forbindelse med undersøgelse for brucellose hos kvæg, får og geder og kvægleukose med særlig vægt på græsningsskiftende besætninger (10-50 % af udgifterne til foranstaltninger og analyser)

analyser i forbindelse med undersøgelse for IBR, når der optages nye dyr (100 % af analyseudgifterne)

genotypebestemmelse af væddere i forbindelse med overførbar spongiform encephalopati (TSE) eller scrapie for at udrydde modtagelige væddere (100 % af genotypebestemmelsesudgifterne)

vaccinering mod hesteinfluenza af dyr, der deltager i dyrskuer o.lign. (100 % af dyrlægeudgifterne).

Disse foranstaltninger er nøje begrænset til de dyresygdomme, der omfattes af Rådets beslutning af 25. maj 2009 om visse udgifter på veterinærområdet (der erstatter Rådets beslutning 90/424/EØF af 26. juni 1990).

Der udbetales ingen direkte støtte til opdrættere. Disse drager nytte af de tjenesteydelser, som Conseil général støtter. Tjenesteydelserne udføres af veterinærer, analyselaboratorier og sammenslutningen til beskyttelse af dyresundhed (Groupement de Défense sanitaire).

Det maksimale beløb af støtteberettigede udgifter fratrækkes:

beløb modtaget under forsikringsordninger

udgifter, der ikke kan tilskrives sygdommen, og som under normale omstændigheder ville være blevet afholdt.

Støtten er forbeholdt:

bedrifter, der kan betragtes som små eller mellemstore virksomheder som defineret i EU-retten, jf. bilag I til Kommissionens forordning (EF) nr. 800/2008 af 6. august 2008, EUT L 214 af 9.8.2008

bedrifter, der er aktive inden for primærproduktionen af landbrugsprodukter

bedrifter, der ikke anses for kriseramte virksomheder ifølge Fællesskabets rammebestemmelser for statsstøtte til redning og omstrukturering af kriseramte virksomheder (EUT C 244 af 1.10.2004).

Berørt(e) sektor(er): Opdræt af kvæg, får, geder og heste

Den støttetildelende myndigheds navn og adresse:

Conseil général des Hautes-Pyrénées 6 rue Gaston Manent 65000 Tarbes FRANCE

Websted: CG65 — Aides agricoles

Andre oplysninger: —

Støtte nr.: SA.32128 (2010/XA)

Medlemsstat: Forbundsrepublikken Tyskland

Region: Brandenburg

Støtteordningens betegnelse eller navnet på den virksomhed, der modtager individuel støtte: Gewährung von Beihilfen und sonstigen Leistungen durch die Tierseuchenkasse des Landes Brandenburg nach Artikel 10 der Verordnung (EG) Nr. 1857/2006

Retsgrundlag: § 71 Tierseuchengesetz der Bundesrepublik Deutschland

§ 8 des Gesetz zur Ausführung des Tierseuchengesetzes des Landes Brandenburg (AGTierSGBbg)

Erlass des Ministeriums für Umwelt, Gesundheit und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit

Forventede årlige udgifter til ordningen eller det samlede individuelle støttebeløb: Samlet årlig støtte: 4,2 mio. EUR. Dette beløb finansieres via delstatsmidler og dyreejernes bidrag til fonden for dyresygdomme (Tierseuchenkasse) i form af skattelignende afgifter i overensstemmelse med Kommissionens godkendelse NN 23/97 af 31. oktober 2000.

Maksimal støtteintensitet: Op til 100 %.

Gennemførelsesdato: Fra den 1. januar 2011.

Ordningens eller det individuelle støtteprojekts varighed:

Målet med støtten: Artikel 10, stk. 1 og 2, i forordning (EF) nr. 1857/2006

Støtte til bekæmpelse af dyresygdomme

Støtte til udgifter, som skyldes tab af dyr på grund af smitsomme sygdomme

Støtte til tjenesteydelser i forbindelse med forebyggelse, identifikation og bekæmpelse af dyresygdomme

Støtte i form af dækning af udgifter til laboratorietekniske undersøgelser for at identificere dyresygdomme.

Berørt(e) sektor(er): Landbrug, husdyrbrug.

Den støttetildelende myndigheds navn og adresse:

Landesamt für Umwelt Gesundheit und Verbraucherschutz Tierseuchenkasse Brandenburg Groß Gaglow Am Seegraben 18 03051 Cottbus DEUTSCHLAND E-mail: info@tsk-BB.de

Websted:

— Tierseuchengesetz http://www.bgblportal.de/BGBL/bgbl1f/bgbl104s1260.pdf

— Ausführungsgesetz zum Tierseuchengesetz des Landes Brandenburg (AGTierSGBbg) http://www.bravors.brandenburg.de/sixcms/detail.php?gsid=land_bb_bravors_01.c.23595.de

— Erlass des Ministeriums für Umwelt, Gesundheit und Verbraucherschutz zur Gewährung von Beihilfen für Maßnahmen zur Tierseuchenverhütung und -bekämpfung sowie zur Verbesserung der Tiergesundheit (Veröffentlichung im Amtsblatt des Landes Brandenburg) http://www.mugv.brandenburg.de/v/lbsvet/TEILA/A1_2_2_1.PDF

Andre oplysninger: —